
Innkalling til styremøte i Steinkjer idrettsråd

torsdag 30. september kl. 18.00 på Beitstad frivilligsentral


Sak 13/21: Evaluering årsmøte

Forslag til vedtak: 


Sak 14/21: Konstituering av nytt styret i Steinkjer idrettsråd/registrering i sportsadmin

Saksframlegg:
Leder og nestleder er valgt på årsmøte. I tillegg vil det være formålstjenlig å ha en egen sekretær, en egen kasserer og en egen representant i styret som har ansvaret for våre hjemmesider/arrangement mm. 
Forslag til vedtak:
Steinkjer Idrettsråd velger følgende konstituering, utover valget av leder og nestleder på årsmøte: 	Sekretær: Sigrun Modell
Kommunikasjonsansvarlig: Jan Terje Brandsegg Mathisen
Kasserer: Trond Sakshaug

Sak 15/21: Møteplan for Steinkjer idrettsråd 2021

Saksframlegg: Møte med kommunen for prioritering av spillemidler satt til onsdag 27. oktober. Dato for et evt. stormøte med idrettslagene i kommunen med Øystein Pettersen som innleder må også diskuteres.


Forslag til vedtak:

Torsdag 30. september
Tirsdag 19. oktober (fordeling av kommunale aktivitets- og tiltaksmidler)
Onsdag 27. oktober (prioritering av spillemiddelsøknader – møte med kommunen)
Tirsdag 23. november
Tirsdag 14. desember (med juleavslutning)




Sak 16/21 Kommunale aktivitets- og tiltaksmidler 2021
Saksframlegg:
Kriteriene for tildeling ble revidert av idrettsrådet i 2019. Disse er kjent på idrettsrådets hjemmeside. Kriteriene er «limt inn» i teksten under. 
KRITERIER FOR TILDELING
1. Tiltaket har tatt sikte på:
· Ny aktivitet i laget, eller
· Vesentlig økning av aktiviteten i laget, eller
· Aktiviteter som forhindrer bortfall fra idrettsaktiviteter
2. Tiltaket skal være rettet mot:
· Barn og ungdom, eller
· Nye utøvergrupper
3. Ved tildeling prioriteres:
· Idrettslige tiltak, også sosiale aktiviteter kan vurderes
RUTINER FOR TILDELING AV TILSKUDD
Søknad til Idrettsrådet innen 15.09 hvert år.
Søknadsskjema for aktivitet/tiltak m/budsjett.

Idrettsrådet behandler søknadene innen 15.10 hvert år.

Idrettsrådet utbetaler når arrangement/tiltak er gjennomført, og nødvendig dokumentasjon foreligger
Beløp kan utbetales på forhånd, helt eller delvis, årsak må i så fall dokumenteres.

Forslag til vedtak
Steinkjer idrettsråd sender en henvendelse med en oppfordring til lagene i kommunen om å søke på årets kommunale aktivitets- og tiltaksmidler, samlet på kr 100 000,-. Innen 15.10.2021. (Ny dato)






Sak 17/21 Idrettens hederskveld 

Saksfremlegg:
ÅRETS ILDSJEL 2021 Alle idrettsråd i Trøndelag idrettskrets skal peke ut årets Ildsjel fra sin kommune – som vanlig, dette blir tolvte året! Hva er en Ildsjel? Det er de som gjør den lille forskjellen og gjør det lille ekstra. De som ofte er pådrivere og 

aldri gir opp å få til ting. De som ofte er vanskelige å få takket på en ordentlig måte fordi de skyr rampelyset. Kandidatene kan være enkeltpersoner, grupper, lag og andre varianter.
Styret i idrettsrådet peker ut sin kandidat (vi velger sjøl prosedyre, og kan velge å gjøre det uten å be idrettslagene om forslag. Synes idrettslagene må involveres da vi har mange gode kandidater ute i lagene som vi kanskje ikke har oversikt over)

Formelt bruker vi denne:
• En person/personer som gjør det lille ekstra – gjør en forskjell 
• En representant for en åpen og inkluderende idrettskultur 
• En god representant for trøndersk idrett 
• Et forbilde for andre
• En pådriver for et sunt og trygt oppvekstmiljø 
• En innsats for fysisk aktivitet og god helse 
• Et arbeid med glede, helse, felleskap og ærlighet som rettesnor

Steinkjer idrettsråd sender en henvendelse til idrettslagene i kommune, med kort frist, om å komme med forslag på årets ildsjel. Frist onsdag 29. september. 

Idrettens Hederskveld 2021 starter på fredag 5. november kl. 18.00. Prisutdelingen, prestasjonspriser og Ildsjeler, foregår på Trondheim Kino Nova, sal Nova 1. Deretter fortsetter vi til festmiddag med underholdning og overraskelser på Scandic Nidelven. Alle Ildsjeler og ett stk følge fra idrettsrådet har gratis adgang.

Forslag til vedtak:
Idrettsrådet nominerer følgende kandidat/kandidater til årets ildsjel:
Fra idrettsrådet deltar følgende sammen med vår kandidat(er):


Sak 18/21 LAM
Saksframlegg: Idrettsrådene har fått dette brevet fra NIF:
 Til alle idrettsråd og idrettskretser 
Norges idrettsforbund har mottatt et ekstraordinært tilskudd av Lokale aktivitetsmidler (LAM) for 2021 på 50 millioner. 
NIF ber alle idrettsrådene om å vente med å fordele det ordinære tilskuddet i SportsAdmin. 

NIF vil sende et informasjonsbrev til idrettsrådene så snart som mulig for hvordan det ekstraordinære tilskuddet skal fordeles. Der vil det også stå informasjon om hvordan det ordinære tilskuddet skal fordeles, samt hva idrettsråd som allerede har fordelt det ordinære tilskuddet skal gjøre.
Se regjeringens idrettsstrategi side 13.

Forslag til vedtak: 
Forslag til fordeling av LAM gjøres så snart siste retningslinjer foreligger.


Sak 19/21 Referatsaker

	Åpning av idretten
	Frafall i idretten etter nedstengning
Idrettssoneråd Innherred
	Info fra idrettskretsen

Sak 20/21 Eventuelt

Ettersom vi kommer sent i gang kan det være ting som bør tas opp under eventuelt. Vi åpner da for det, og gir det saksnummer om nødvendig. Meld gjerne inni forkant.


Velkommen på møte med litt mange saker, kaffe og enkel servering. 


Mvh
Grete Folden og Halvdan Ludvigsen 
(leder og nestleder)

